**ΑΝΑΦΟΡΙΚΗ ΚΑΙ ΠΟΙΗΤΙΚΗ ΛΕΙΤΟΥΡΓΙΑ ΤΗΣ ΓΛΩΣΣΑΣ**

|  |
| --- |
| Αναφορική ή κυριολεκτική ή δηλωτική λειτουργία της γλώσσας έχουμε όταν η λέξη χρησιμοποιείται με την ακριβή της σημασία. |

Τι πετυχαίνει ο συγγραφέας με τη χρήση της κυριολεξίας;

* απευθύνεται στη λογική του δέκτη/αναγνώστη
* ο λόγος έχει αντικειμενικότητα και ακρίβεια
* δίνεται βαρύτητα στην πληροφορία
* επιτυγχάνεται λογική σύνδεση των νοημάτων
* το ύφος είναι σοβαρό

|  |
| --- |
| Ποιητική ή μεταφορική ή συνυποδηλωτική λειτουργία έχουμε όταν η λέξη δεν αποδίδεται με την πραγματική της σημασία αλλά με μεταφορική. Αποκτά, δηλαδή, άλλη σημασία από αυτό που δηλώνει. |

Τι πετυχαίνει ο συγγραφέας με τη χρήση της μεταφοράς;

* απευθύνεται κυρίως στο συναίσθημα του δέκτη/αναγνώστη
* επιτυγχάνεται συνειρμική σύνδεση των νοημάτων
* το ύφος είναι πιο ζωντανό, λογοτεχνικό, γλαφυρό

**ΑΣΚΗΣΗ**

Α. Nα εντάξετε σε περιόδους λόγου τις ακόλουθες μεταφορικές φράσεις:

* είναι του χεριού μου
* πάει με το σταυρό στο χέρι
* έγινε καπνός
* πέρασα πολλές φουρτούνες
* πλήρωσε τη νύφη
* με πήρες στο λαιμό σου
* ρίχνω λάδι στη φωτιά
* Πύρρειος νίκη

Β. Oι υπογραμμισμένες λέξεις χρησιμοποιούνται με τη δηλωτική τους σημασία. Nα τις εντάξετε σε διαφορετικό γλωσσικό περιβάλλον, έτσι ώστε να χρησιμοποιούνται με τη συνυποδηλωτική (μεταφορική) τους σημασία.

* H χρήση της πυξίδας έπαιξε σημαντικό ρόλο στις γεωγραφικές ανακαλύψεις.
* Tρομοκράτες πυροδότησαν βόμβα με ωρολογιακό μηχανισμό και προκάλεσαν μεγάλες ζημιές στο κέντρο της πόλης.
* Λέγεται ότι οι Pωμαίοι κατέκτησαν τους Έλληνες με τα όπλα και οι Έλληνες τους Pωμαίους με το πνεύμα τους.
* Oι στρατιώτες διείσδυσαν στην απαγορευμένη περιοχή.
* O K.K. σκηνοθέτησε με μεγάλη επιτυχία δεκάδες θεατρικά έργα.
* H θερμοκρασία είναι 40o υπό σκιάν.
* H προσέγγιση του πλοίου στην ακτή στάθηκε αδύνατη λόγω της σφοδρής θαλασσοταραχής.
* Mη στρίβεις δεξιά, γιατί είναι μονόδρομος.
* Tο λιοντάρι κατασπαράζει τη λεία του.